MIPTV

MIPTV (בצרפתית: Marché International des Programmes de Télévision) הוא פסטיבל שמתקיים מדי שנה (בדרך כלל אפריל) בקאן, צרפת, תוך שימוש במתקנים ובתשתיות שהעיירה פיתחה במהלך השנים כדי לארח אירועים חשובים אחרים דוגמת פסטיבל הקולנוע בקאן. הפסטיבל הוא למעשה שוק תוכן ליצירת הפקות משותפת, קנייה, מכירה, מימון והפצה של תוכני בידור. והוא מספק לאנשים המעורבים בתעשיית הטלוויזיה, הקולנוע, התוכן הדיגיטלי והאודיו-ויזואלי, ההפקה וההפצה, כנס לשיווק ורישות עסקי, לגילוי מגמות עתידיות וסחר בזכויות תוכן ברמה גלובלית. הוא נחשב לפסטיבל הגדול ביותר בתחומו בעולם. הפסטיבל קשור לתערוכת MIPCOM, אך שומר על המיקוד המובהק שלו. אירוע MIPCOM מתקיים באותו מקום באוקטובר בכל שנה, על ידי אותם מארגנים. MIPTV נוסד בליון, צרפת, בשנת 1963, שלוש שנים לאחר הקמת MIFED, שוק התוכן הראשון בעולם, במילאנו, איטליה. ב-MIPTV הראשון השתתפו 119 חברות מ-19 מדינות. בשנת 1965, לאחר הפסקה של שנה, עברה MIPTV לקאן, והשתמשה בארמון הפסטיבלים והקונגרסים (פאלאס דה פסטיבל) הישן. בשנת 1982 עבר השוק למתחם הפסטיבלים החדש של קאן, כאשר המתחם הישן הפך לבית מלון. ב-1987 נמכרה החברה שארגנה את השוק, MIDEM, לחברת TVS מבריטניה תמורת 5 מיליון ליש"ט. שנתיים לאחר מכן, TVS מכרה את MIDEM ל-Reed Exhibitions (תמורת 20 מיליון דולר), אשר שינתה את שם חברה ל-Reed MIDEM. הפסטיבל גדל במהירות עם השנים וב-2002 השתתפו בו 12 אלף קונים ומוכרים מ-2,200 חברות. מאז תחילת שנות ה-2000 משתתפות בפסטיבל בקביעות חברות הפקה ותוכן ישראליות, ביניהם: "שידורי קשת", "דורי מדיה גרופ", "אולפני הבירה ירושלים" (JCS) ו"ארמוזה פורמטס". במסגרת הפסטיבל נערכים כנסים ואירועים, בהם מוזמנים לנאום מנכ"לים מחברות המדיה העולמיות הגדולות. בשנת 2014 הוזמן אבי ניר, מנכ"ל שידורי קשת, להגיש את הנאום המרכזי בכנס. אירועים נוספים כוללים את: MIPDoc - שוק של קונים, מוכרים, ומפיקים בינלאומיים בנושא תוכניות דוקומנטריות. MIPFormats -שוק של פורמטים שהושק ב-2010. במסגרת הפסטיבל נערכים תחרויות שונות, בין השאר" תחרות תכנים סלולריים, בה זכתה בפרס הראשון, באפריל 2005, חברת CHOOZ מקבוצת אולפני הבירה ירושלים. תחרות Mipcube lab, המיועדת לגלות סטארט-אפים חדשים בתחום הווידאו, שהטכנולוגיות שלהם יכולות לקדם את עולם הטלוויזיה. אתר האינטרנט הרשמי של MIPTV אוה מדז'יבוז, "ישראל היא הבריטניה החדשה לרעיונות לטלוויזיה", באתר TheMarker‏, 2 ביוני 2008 אבי ארמוזה, קאן, ‏פסטיבל הטלוויזיה מיפ בקאן: התעשייה מחפשת תכנים זולים להפקה ופורמטים מוכחים, באתר גלובס, 1 באפריל 2009 לי-אור אברבך, ‏עוד לפני שפסטיבל מיפ נפתח: שורת עסקאות מול גופים ישראליים, באתר גלובס, 11 באפריל 2010 עודד נפחי, תעשיית הטלוויזיה הישראלית כובשת את קאן, באתר TheMarker‏, 13 באפריל 2010 לי-אור אברבך, ‏פסטיבל מיפ: שורה של עסקאות למכירת פורמטים ישראלים, באתר גלובס, 8 באפריל 2014 אביבה קרול, קאן, ‏מיפ 99': חלון הראווה של המיזוגים החדשים, באתר גלובס, 18 באפריל 1999 אם אתה לא קאן, באתר גלובס, 11 באפריל 1999 ניר נתן, ‏עושים שוק טלוויזיה, באתר גלובס, 14 באפריל 2002 אופיר בר-זהר, "בשוק הטלוויזיה הישראלי אין שום תמריץ להצליח", באתר TheMarker‏, 27 בספטמבר 2009 לי-אור אברבך, ‏פסטיבל הטלוויזיה מיפ 2013: צפויה נוכחות ישראלית מוגברת, באתר גלובס, 4 באפריל 2013 רועי אבן-טוב‏, משחקי הכס, באתר וואלה, 10 באפריל 2014 עמוס נוימן, ‏מיפ: ישראל נבחרה למדינה הכי חמה מבחינת פורמטים ייחודיים, באתר גלובס, 11 באפריל 2013 נתי טוקר, ארז טל מייצג במיפ מיזם פורמטים עם נינה סטורמס וקשת, באתר TheMarker‏, 13 באפריל 2015 הרצל לקס, חברת התוכן הסלולרי CHOOZ הישראלית זכתה במקום הראשון בפסטיבל הטלוויזיה מיפ שבקאן, באתר TheMarker‏, 17 באפריל 2005 מיה אפשטיין, Stevie ו-eTribez הישראליות ישתתפו בתחרות Mipcube lab, באתר TheMarker‏, 14 במרץ 2013